b'\n_START_ARTICLE_\nPiarovka\n_START_SECTION_\nVsebina\n_START_PARAGRAPH_\nPiarovka Taja je nezadovoljna s svojo slu\xc5\xbebo in razmi\xc5\xa1lja, da bi se zaposlila kje drugje. Tako nekega ve\xc4\x8dere sli\xc5\xa1i, da kandidat za \xc5\xbeupana Grosuplja i\xc5\xa1\xc4\x8de osebo za odnose z javnostmi. Taja se javi in po ve\xc4\x8d pogovorih slu\xc5\xbebo tudi dobi. z novo slu\xc5\xbebo pa se mora Taja tudi preseliti v Grosuplje. Njen novi \xc5\xa1ef je Domen Juhec, vase zagledan kandidat za \xc5\xbeupana, ki ima v lasti \xc5\xa1portni center Lopar\xc4\x8dek. \xc5\xbdupanski kandidat si namerava zmago zagotoviti z velikim \xc5\xa1tevilom poznanstev in zvez, zamenjavo \xc4\x8dudnih uslug za glasove in veliko pogovori z ljudmi, ki naj bi mu na poti do zmage koristili. Taja pridno opravlja funkcijo piarovke in se znajde stisnjena iz dveh smeri. Z ene strani tako na njo pritiska \xc5\xa1ef, ki ho\xc4\x8de, da se o njem pove le vse najlep\xc5\xa1e in s takimi besedami, da mu bodo vsi verjeli. Na drugi strani pa Tajo pritiskajo v kot novinarji, ki ji postavljajo neprijetna vpra\xc5\xa1anja, na katere Taja nima pravega odgovora. Pri tem sodeluje tudi s sodelavcem Simonom, s katerim se kasneje zapleteta tudi v intimno razmerje. \xc4\x8cas v novi slu\xc5\xbebi te\xc4\x8de, vse bolj se pribli\xc5\xbeujejo volitve in posledi\xc4\x8dno je tudi veliko novinarskih konferenc in prispevkov na razli\xc4\x8dnih medijskih portalih. Tako Taja spozna tudi novinarja Alja\xc5\xbea, ki ji postaja vedno bolj v\xc5\xa1e\xc4\x8d. V okviru enih izmed prireditev pa Taja odkrije njej zelo ogabno skrivnost, ki se dogaja v Lopar\xc4\x8dku. Kar naenkrat ne more pogledati Simonu v o\xc4\x8di, kaj \xc5\xa1ele, da bi se z njim pogovarjala. Taja je tako postavljena pred vpra\xc5\xa1anje ali naj pove resnico ali naj skrivnost raje zadr\xc5\xbei zase.\n_START_SECTION_\nZbirka\n_START_PARAGRAPH_\nKnjiga je iz\xc5\xa1la v zbirki POPisano, pri zalo\xc5\xbebi Mi\xc5\xa1.'